নিজস্ব প্রতিনিধি, বনগাঁঃ বোর্ড গঠনের দিন রাজনৈতিক সৌজন্য দেখালো তৃণমূল। ২৭শে আগস্ট, সোমবার বনগাঁ ব্লকের গোপালনগর ২ নম্বর গ্রাম পঞ্চায়েতের বোর্ড গঠনের পর জয়ী প্রার্থীদের সম্বর্ধনার ব্যবস্থা করে তৃণমূল। সেখানে জয়ী দলীয় সদস্যদের পাশাপাশি ২টি আসনে জয়ী বিজেপি প্রার্থী মানু বিশ্বাস এবং সুচিত্রা গোলদারকেও সম্বর্ধনা দেওয়া হয়। এমন ঘটনায় আপ্লুত তাঁরা। এ ব্যাপারে বনগাঁর তৃণমূল বিধায়ক বিশ্বজিৎ দাস জানান, এভাবেই আমরা রাজনৈতিক সৌজন্য দেখাতে অভ্যস্ত। তৃণমূল হিংসার রাজনীতিতে বিশ্বাস করে না। উল্লেখ্য, মানু বিশ্বাস চরচালকি এবং সুচিত্রা গোলদার গোবিন্দপল্লী গ্রাম থেকে জয়ী হয়েছেন। ‌